Kasar Zimbabwe tana da al'adun fina-finai masu tasiri da suka haɗa da fina-finan da aka yi a ƙasar Zimbabwe a zamaninta kafin mulkin mallaka da kuma bayanta. Rikicin tattalin arziki da rikicin siyasa sun kasance sifofi na masana'antar. Wani bugu daga shekarun 1980 ya kirga gidajen sinima 14 a babban birnin kasar Zimbabwe, Harare. A cewar wani rahoto na 1998 kashi 15 cikin ɗari ne kawai na yawan jama'a suka je gidan sinima. An yi fina-finan Turai da Amurka a kan wuraren da suke Zimbabwe da kuma fina-finan Indiya. Fina-finan Amurka sun shahara a Zimbabwe amma suna fuskantar takunkumin hana rarraba su. Sashen Fina-finan Mulkin Mallaka na Biritaniya ya kasance yana aiki a Zimbabwe. Gwamnatin Zimbabwe bayan mulkin mallaka ta yi ƙoƙarin ɗaukar nauyin bunykasa fina-finai. Jamus ta taimaka wajen samar da horo da shirin shirya fina-finai. Darektan Zimbabwe sun hada da Tsitsi Dangarembga, Rumbi Katedza, Roger Hawkins (darektan fim), Godwin Mawuru, Michael Raeburn, Farai Sevenzo, Ingrid Sinclair, Sydney Taivavashe, da Edwina Spicer .